section_heading: Povijest
paragraph_text: 2. rujna 1991. postrojbe ZNG okružile su i blokirale vojno-skladišni kompleks JNA Barutanu u Sisku. Nakon jednodnevnih pregovora, 3. rujna JNA se bez borbe predala. Od zaplijenjenih materijalno-tehničkih sredstava opremljena je nova hrvatska postrojba, službeno formirana 28. rujna 1991. godine. Ta je postrojba 36. samostalna inženjerijsko pontonirska bojna Dabar.